
           REPUBLIKA HRVATSKA                                                         
   KRAPINSKO-ZAGORSKA ŽUPANIJA
              OPĆINA BUDINŠČINA                                       
               OPĆINSKO VIJEĆE                                                                                      
  
KLASA: 240-01/26-01/06
URBROJ: 2140-9-01-26-1
Budinščina,  13. srpnja 2026.



           Temeljem članka 17. stavka 1. Zakona o sustavu civilne zaštite („Narodne novine“ broj 82/15., 118/18., 31/20., 20/21., 114/22.), i članka 13. stavak 1. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16), članka 37. Statuta Općine Budinščina („Službeni glasnik Krapinsko-zagorske županije“ br. 18/21., 28/22. i 18/25.), a u skladu s Odlukom o Procjeni rizika od velikih nesreća za područje Općine Budinščina, KLASA:245-01/22-01/01, URBROJ: 2140-9-01-25-4 od 14.11.2025. („Službeni glasnik Krapinsko-zagorske županije“ br. 51/2025.), Općinsko vijeće na 10. sjednici održanoj dana  13. srpnja 2026.     d o n o s i    



ODLUKU
o potvrđivanju neformiranja
postrojbe civilne zaštite opće namjene Općine Budinščina


I.

            Temeljem usvojene Procjene rizika od velikih nesreća za područje Općine Budinščina i Zaključka (str. 108.) nema utvrđene potrebe za razvojem postrojbe civilne zaštite opće namjene za područje Općine Budinščina.

II.

            Općina Budinščina će svoje obveze funkcioniranja Civilne zaštite na području Općine Budinščina obavljati  prvenstveno gotovim snagama (DVD Budinščina, HGSS Krapina i GDCK Zlatar) i pravnim osobama od interesa za sustav Civilne zaštite.
           Kao ispomoć gotovim snagama i pravnim osobama iz stavka 1. ove točke, sudjelovat će Povjerenici Civilne zaštite i koordinatori na terenu.

III.

             Temeljem ove Odluke i donesene Odluke o Procjeni rizika od velikih nesreća za područje Općine Budinščina, Općinski načelnik donosi Plan djelovanja civilne zaštite sukladno Pravilniku o nositeljima, sadržaju i postupcima izrade planskih dokumenta u CZ te načinu informiranja javnosti u postupku njihovog donošenja („Narodne novine“ broj 49/17. i 66/21.).


IV.

            Ova Odluka stupa na snagu osmi dan od dana objave u „Službenom glasniku Krapinsko-zagorske županije“



                                                                                   PREDSJEDNICA
                                                                  OPĆINSKOG VIJEĆA BUDINŠČINA:


                                              Maja Pepelko, prof. soc. i cro., mag. bibl., univ.mag.rehab.educ.

